bolesť ľavej nohy  a silne svrbenie chodidla
Dobrý deň, poprosím Vás o radu, mávam často seknutie v krížoch, teraz mi bolesť prechádza cez ľavú koksu až ku kolenu, hlavne pri chôdzi V noci ma rozbolí koleno a predkolenie, hlavne keď spím na boku. Okrem toho ma veľmi svrbí ľavé chodidlo.
ďakujem za radu
Dobrý deň,
ďakujeme za prejavenú dôveru.
Mrzí nás Váš aktuálny zdravotný stav. Žiaľ v našej kompetencii nie je stanoviť diagnózu ani rozhodnúť o vhodnej forme liečby. Stanoviť presnú diagnózu môžu iba lekári na základe dôkladného vyšetrenia Vášho zdravotného stavu. V prípade, že sa tak doposiaľ nestalo, je možné obrátiť sa na iných odborných lekárov, prípadne žiadať o vykonanie podrobnejších vyšetrení.
Prajem skorú úľavu od ťažkostí.
PharmDr. Anna Pacalajová